Juju moet ook aangekla word | Netwerk24
Deur Keith Thurley, Kwazulu-Natal 04 April 2018 00:01
Vicki Momberg is tot twee jaar tronkstraf gevonnis nadat sy polisiebeamptes rassistiese opmerkings toegesnou het. Sy is die eerste mens in Suid-Afrika wat weens crimen injuria tronk toe gestuur word.
Ek teken geensins teen hierdie vonnis beswaar aan nie en sy moet vir haar optrede verantwoordelik gehou word. Hopelik het dit 'n presedent geskep en hou dit 'n les vir ander in.
Ek teken wel beswaar aan daarteen dat Ju­lius Malema op 'n platform voor sy ondersteuners kan staan en die rassistiese woorde "kill the Boer, kill the farmer" kan uiter. Hy is nie net rassisties nie, maar bevorder haatspraak en deel ander mee dis reg om wit mense te vermoor.
Al die bewyse is daar. Malema behoort aangekla te word en as 'n hof hom skuldig bevind, soos Momberg gevonnis te word.